stanford-oval/wikipedia huggingface dataset:
מופע המחצית של סופרבול XLVI
פיתוח > תאורה וסאונד

אצטדיון לוקאס אויל צויד בגופי תאורה מדגם שארפיס של קליי פאקי (אנ') למופע המחצית. מעצב התאורה אל גורדון מעיצובי הליבון גייס את קבוצת הקונסולות PRG כדי לעזור לו להתקין מספר גופי תאורה מדגם שארפיס 204 על הבמה המרכזית. לדברי גורדון, מדונה הגתה את הרעיון המרכזי; המופע מונע הכוריאוגרפיה, שבמרכזו הבמה המרכזית, היה פחות מאתגר מבחינה לוגיסטית מאשר בשנים קודמות. עם זאת, גורדון היה צריך להבטיח שהקהל יוכל ליהנות מהמופע מרחוק ושמדונה תודגש כראוי במצלמות. הוא ומייק אוון קיימו סיעור מוחות באנגליה וניסו מספר שיטות תצוגה במשך שבוע עם תוכנת CAST. כמו כן, ננקטה גישה "נקייה" יותר כדי למנוע הפרעות בין הקרנות הווידאו והתאורה. גורדון מיקם את גופי התאורה מדגם שארפיס יחד באזורים מלבניים, עם 16 עד 20 נורות בכל גוף תאורה אחד. הדבר הוביל לאור חזק במיוחד, קומפקטי ושאינו מרצד וככזה הניתן לפיצול למספר אורות קטנים יותר לפי הצורך.
כיוון שהיה צריך להגדיר את הסידור תוך שבע דקות בלבד, פיתח גורדון מערכת דמוית אסדה באמצעותה היה יכול לשלוט בתאורה הן במהלך המשחק והן במהלך המופע. הוא הוביל ציוד תאורה לגג של לוקאס אויל, והצמיד אותו לגובה של 175 רגל (53.3 מטרים) כדי שהדבר לא יפריע לתנועת המצלמה במהלך המשחק. במהלך המחצית הוא הוריד את ציוד התאורה כדי להאיר את האצטדיון כולו. בהתחלה, אור מוזהב שימש לקטע הפתיחה של המופע, ואחריו השתנו הצבעים לשחור-לבן עבור "Vogue", בדומה לצבעים שאפיינו את הקליפ שלו. בהמשך לכך, צבעים ססגוניים הוקרנו במהלך "Music". הצבע האדום הוצג במהלך "Give Me All Your Luvin'". ל-"Like a Prayer" התווספו אורות מוזהבים, שדימו קרני שמש.
ציוד סאונד מבית סנהייזר (אנ') שימש עבור השמע. לדברי מאט נאפייר, טכנאי הקול של מדונה, הם השתמשו בתוכנת "מנהל מערכות אלחוטיות" של סנהייזר כדי לכוונן את התדרים. מדונה השתמשה באוזניות מדגם HSP 4 בתחילת המופע, לאחר מכן עברה למשדר מדגם סנהייזר SKM 5200-II. המשדרים מבית סנהייזר שימשו גם את מינאז', M.I.A. ו-LMFAO, בעוד שהמיקרופון של גרין היה מדגם MD 5235. נאפייר התראיין למיקס (אנ') וטען שהם היו צריכים משדרים מצופים זהב עבור מדונה וגרין, שסופקו על ידי סנהייזר ביום המופע. מערכות אלחוטיות מקצועיות (PWS), חברה בת של מאסק סאונד, הייתה אחראית על הסאונד האלחוטי; בסדרה של ניסויים, PWS בחרה בתדר שמבטל הפרעות ממערכות אחרות.
לדברי קן גיי, טכנולוג הווידאו של LMG, צוותי התאורה, הסאונד והטלוויזיה נפגשו במרכז הכנסים של מחוז אורנג' (אנ') כדי להבין ולארגן את צורת ההתקנה. הם השתמשו בבדים פשוטים על הקרקע כדי לבדוק את התאמת התאורה לבמה. לסקצ'ין בסט היו דוגמאות לשימוש להקרנות, מה שעזר ל-LMG בבדיקות שלה. מארק סנפורד מהצוות עקב אחר המצלמות לאיתור השתקפויות מהבד שנגרמו מההקרנות, תוך שחישב את השפעתן במהלך המופע והתאים את מיקום המצלמה בהתאם. LMG בדקה את המקרנים שיצאו מהתקרות במטה שלה באורלנדו, פלורידה. המקרנים הוצבו בגובה 150 רגל (46 מטרים) מעל הקרקע, תוך שימוש בבד מהניסוי הקודם. בחשש שדשא האצטדיון ישפיע על ההקרנות, החברה השתמשה בבד מסוג Heavy Knit Bright White מבית אול אקסס.
רשימת השירים

"Vogue"
"Music" (בהשתתפות LMFAO, מכיל אלמנטים של "Party Rock Anthem" ו-"Sexy and I Know It")
"Give Me All Your Luvin'" (בהשתתפות ניקי מינאז' ו-M.I.A.)
"Open Your Heart" / "Express Yourself" (בהשתתפות סי-לו גרין, תזמורת התופים של תיכון אייבון, תזמורת התופים של תיכון סנטר גרוב, תזמורת התופים של תיכון פישרס ותזמורת התופים של תיכון פרנקלין סנטרל)
"Like a Prayer" (בהשתתפות סי-לו גרין ומקהלה של 200 זמרים מקומיים מאינדיאנפוליס)
מקור לרשימת השירים שבוצעו בהופעה.
אנטון שוטבין

| --- | --- |
שוטבין במדי מכבי חיפה
שוטבין במדי מכבי חיפה
 לידה:  25 בינואר 1989 (בן 35) אוקראינה הסובייטית שבברית המועצות
 עמדה:  פאוור פורוורד
 גובה:  2.06 מטר
 מספר:  5
 קבוצות כשחקן
 2007–2008   2008   2008–2009   2009   2009–2010   2010–2011  2011–2012   2012–2013   2013–2014   2014–2015   2015–2016   2016–2017   2017–2018   2018   2018–2019  2019–2021  2021–2022   2022–2023   2023-2024   2024-2025:  בית"ר בנימינה   מכבי גבעת שמואל   מכבי תל אביב   הפועל גלבוע/גליל  אליצור יבנה   פרייבורג  מכבי אשדוד מכבי חיפה   עירוני נהריה   מכבי חיפה   הפועל באר שבע   איסקרה סביט   מכבי חיפה   מכבי אשדוד באר טוביה נסטווד בי.סי וינה הפועל עפולה מכבי חיפה הפועל מגדל העמק-יזרעאל מכבי חיפה
 הישגים כשחקן
 אליפות המדינה (2012/13) חמישיית הזרים של העונה בליגה הסלובקית (2016–2017)
אנטון שוטבין (נולד ב-25 בינואר 1989 באוקראינה הסובייטית) הוא כדורסלן ישראלי, המשחק בעמדת הסנטר בקבוצת מכבי חיפה מהליגה הארצית.
קריירה

עלה לישראל עם משפחתו בשנת 1993. לאחר ששיחק בקבוצת הנוער של מכבי תל אביב, החל שוטבין את הקריירה המקצוענית שלו בבית"ר בנימינה בעונת 2007/2008. בעונה שלאחר מכן, בשנת 2008, עבר לשחק במכבי גבעת שמואל. שוטבין מיעט לשחק בגבעת שמואל ובינואר 2009 עזב את הקבוצה והצטרף לקבוצה הבוגרת של מכבי תל אביב. בסוף העונה עזב שוטבין את מכבי תל אביב והצטרף בהשאלה לקבוצת הפועל גליל גלבוע. במהלך עונת 2009/2010 עבר לשחק בקבוצת אליצור יבנה.
בעונת 2010/11 שיחק בקבוצת פרייבורג מהליגה השנייה בגרמניה.
ב-30 ביוני 2011 חתם שוטבין בקבוצת מכבי אשדוד מליגת העל וב-9 ביולי 2012 חתם
במכבי חיפה איתה זכה באליפות המדינה. לאחר עונה זאת חתם בהפועל נהריה, בעונת 2014–2015 שיחק שוב במכבי חיפה, ובעונת 2015–2016 שיחק בהפועל באר שבע מן הליגה הלאומית. באוגוסט 2016 חתם בקבוצת איסקרה סביט מן הליגה הסלובקית הראשונה.
שוטבין היה חבר בסגלי נבחרות הקדטים, הנוער והעתודה של ישראל, ובאליפות אירופה לנבחרות עתודה שנערכה בלטביה ב-2008, בה סיימה נבחרת ישראל במקום העשירי, היה הקלע המוביל בה, עם 17.9 נקודות בממוצע למשחק.
בעונת 2023/2024 שיחק שוטבין בהפועל מגדל העמק-יזרעאל במסגרת המחוז הצפוני של הליגה הארצית. בתום העונה העפילה הקבוצה לליגה הלאומית.
לקראת עונת 2024/2025 חתם שוטבין במכבי חיפה.
הערות שוליים

↑  אוהד גרינוולד‏, מצ'באן  הגרסה העברית: אנטון שוטבין כמשל לטיפול בכישרונות ישראלים, באתר וואלה, 22 בדצמבר 2010
↑  אתר אליפות אירופה לנבחרות עד גיל 20, 2008
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
מריט קאמפס

מריט קאמפס (בהולנדית: Marit Kamps; נולדה ב-4 במרץ 2001) היא ג'ודוקא הולנדית המתחרה בקטגוריית המשקל 78+ ק"ג.
ביוגרפיה וקריירה

קאמפס נולדה באסן, הולנד והחלה את דרכה בענף הג'ודו כבר בגיל שש.
ב-12 בנובמבר 2022, קאמפס זכתה במדליית הכסף באליפות אירופה במסגרת תחרות הנבחרות המעורבות כחלק מנבחרת הולנד. שנה לאחר מכן במסגרת אליפות אירופה, היא זכתה במדליית הארד בקטגוריית המשקל שלה.
במסגרת תחרויות הגראנד סלאם והגראנד פרי יש לה שתי מדליות כסף, האחת בגראנד סלאם אסטנה 2023, והאחרת בגראנד פרי לינץ 2024. בנוסף, היא מחזיקה בשלושה מדליות ארד בתחרויות הגראנד סלאם ומדליית ארד אחת בתחרויות הגראנד פרי.
באולימפיאדת פריז (2024), היא ניצחה בסיבוב הראשון את קריסטינה הומאן האוקראינית, אך הודחה בשלב הבא, שהיה שלב שמינית הגמר, לאחר שספגה הפסד לזוכת מדליית הכסף, רז הרשקו.
מוכרת לי מפעם

"מוכרת לי מפעם" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה החמישית באלבום הבכורה של הזמרת, סודותיי. במרוצת השנים, הפך השיר למזוהה ביותר עם אביב, כמו גם לאחד מהלהיטים המצליחים ביותר בעת בה יצא. הוא הוקלט בידי מספר אמנים כדוגמת מירי מסיקה, איתי לוי ונינט טייב. גרסה חלופית לשיר בהשתתפותם של איריס ועופר פורטוגלי הופצה בשנת 2017.
על השיר

השיר נכתב והולחן על ידי חמוטל בן זאב ועידן רייכל, והופק על ידי משה דעבול. ב-17 באוגוסט 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום החמישי. ב-14 בספטמבר עלה למקום השני – המיקום הגבוה ביותר אליו הגיע. ב-4 בינואר 2007, לאחר חמישה-עשר שבועות צעידה, יצא מהמצעד השבועי. במצעד העברי השנתי של ה'תשס"ז באותה התחנה דורג במקום ה-28, ואילו במצעד הרשמי של גלגלצ לשנת ה'תשס"ו דורג במקום ה-14.
הופעה וגרסאות נוספות

במרוצת השנים ביצעה דין דין אביב את "מוכרת לי מפעם" במאות מהופעותיה, בגרסאות שונות ודומות למקור עצמו. במספר הופעות, ביצעה את השיר ביחד עם מוזיקאים שונים. באוקטובר 2021, ביצעה את השיר בהופעה חיה בבריכת הסולטן ביחד עם הזמרת מירי מסיקה. באותה השנה, ביצע הזמר איתי לוי את השיר בשידור חי בגלגלצ.
גרסה חלופית של "מוכרת לי מפעם" בהשתתפותם של איריס ועופר פורטוגלי הופצה בשנת 2017. בשנת 2019 ביצעה עמית שאולי גרסה אקוסטית של "מוכרת לי מפעם" במסגרת תוכנית הטלוויזיה "אקס פקטור ישראל". ביצוע נוסף של השיר אירע במהלך תוכנית הטלוויזיה Oboy. נינט טייב ביצעה את השיר במסגרת תוכנית הטלוויזיה "השיר שלנו".
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ישראל | רשת ג' | 2 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  ישראל | המצעד הרשמי של גלגלצ | 14 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ישראל | רשת ג' | 28 |  |
הערות שוליים

↑  סודותיי, 2006-01-01, נבדק ב-2022-10-08
↑  דין דין אביב- מוכרת לי מפעם [Official Video], נבדק ב-2022-10-08
1 2  מוכרת לי מפעם - דין דין אביב ועופר פורטוגלי, נבדק ב-2022-10-08
↑  המצעד השבועי של רשת ג' מתאריך 17 באוגוסט 2006. פזמונט
↑  המצעד השבועי של רשת ג' מתאריך 24 באוגוסט 2006. פזמונט
↑  המצעד השבועי של רשת ג' מתאריך 14 בספטמבר 2006. פזמונט
↑  המצעד השבועי של רשת ג' מתאריך 4 בינואר 2007. פזמונט
↑  מצעד השנתי תשס"ז (2007), פזמונט
↑  המצעד השנתי של גלגלצ לשנת תשס"ו. פזמונט
↑  מירי מסיקה ודין דין אביב - מוכרת לי מפעם, נבדק ב-2022-10-08
↑  איתי לוי - מוכרת לי מפעם (לייב אצל עידו פורת), נבדק ב-2022-10-08
↑  בלעדי | עמית שאולי בביצוע אקוסטי לשיר: מוכרת לי מפעם, נבדק ב-2022-10-08
↑  אובוי - מוכרת לי מפעם, נבדק ב-2022-10-08
↑  השיר שלנו 4 מוכרת לי מפעם, נבדק ב-2022-10-08
| דין דין אביב |
| --- | --- | --- |
| אלבומי אולפן | סודותיי • חופשיה בין עולמות |  |
| אלבומי אוסף | האוסף |  |
| סינגלים | "כבר אחרי חצות" • "סודותיי" • "חולמת" • "מוכרת לי מפעם" • "אף לא מילה" • "ספרי לי אהובה" • "שיבוא אליי" • "על כל עלה נושר (הלוואי הלוואי)" • "נועדנו" • "מאחורי השער" |  |
| השתתפות בסינגלים | "אם תלך" • "יש בי עוד כוח" |  |
ויה דיי פורי אימפריאלי

| --- | --- |

 מידע כללי
 על שם:  מקדש השלום 
 הקמה
 תקופת הבנייה:  ? – 28 באוקטובר 1932
 מיקום
 עיר:  רומא 
 רחובות מסתעפים:  כיכר ונציה 
 
 קואורדינטות:  41°53′31″N 12°29′21″E﻿ / ﻿41.89207°N 12.48926°E﻿ / 41.89207; 12.48926
 he
 
הויה דיי פורי אימפריאלי (באיטלקית: Via dei Fori Imperiali) היא דרך ראשית במרכז רומא בירת איטליה. הדרך מקשרת בקו ישר את כיכר ונציה והקולוסיאום.
הדרך, ששמה המקורי היה "דרך הניצחונות" (באיטלקית: Via Triumphale - "ויה טריומפלה") נבנתה על ידי בניטו מוסוליני ונועדה לשמש דרך מצעדים ראשית, בדומה לשימוש שנעשה בשדרת אונטר דן לינדן בברלין על ידי אדולף היטלר באותה עת. הדרך נבנתה על חלקים מפורום טראיאנוס, פורום אוגוסטוס ופורום נרווה, ומכסה שרידים היסטוריים רבים.
בניית הדרך מנעה חפירה ארכאולוגית מסודרת בפורומים הקיסריים מחד, אך אפשרה הסטת התנועה לכביש מסודר - בעוד שקודם לכן חלק מהתנועה נסעה דרך הפורום רומאנום עצמו.
בית אבא חושי

| --- | --- |

 מידע כללי
 סוג:  מרכז תרבות 
 על שם:  אבא חושי 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1969
 תאריך פתיחה רשמי:  1969 
 אדריכל:  אל מנספלד 
 
 קואורדינטות:  32°47′27″N 35°00′36″E﻿ / ﻿32.790805555556°N 35.010055555556°E﻿ / 32.790805555556; 35.010055555556
 www.abahushi.org.il
  (למפת חיפה מוגדלת) בית אבא חושי(למפת חיפה רגילה) בית אבא חושי(למפת הגליל המערבי רגילה) בית אבא חושי(למפת הגליל המערבי מוגדלת) בית אבא חושי
 
הכניסה לבית אבא חושי
המרכז לתרבות וחברה על שם אבא חושי, הידוע בשמו בית אבא חושי, הוא מרכז לתרבות וחברה בחיפה על שם אבא חושי. המרכז הוקם בשנת 1969 בתכנונו של האדריכל אל מנספלד. הוא ממוקם בשכונת יזרעאליה שבנווה שאנן, על מדרונו הצפוני של נחל גיבורים (ואדי רושמיה). בקורותיו נכתב כי הוא "הוקם כמענה למורשתו הרעיונית של ראש העיר חיפה דאז אבא חושי, ששאף להפוך את העיר חיפה למרכז תרבותי תוסס ובעל השפעה ברמה הארצית".
חללי הפעילות בבית אבא חושי כוללים בין השאר אודיטוריום ובו כ-500 מושבים, אולם הרצאות (כ-100 מקומות), רחבה מקורה מרווחת, סטודיות למחול, כיתות לימוד וחדר כושר. הפעילות התרבותית במקום כוללת קונצרטים, הצגות, מופעים והרצאות. הפעילות החברתית כוללת אירוח חוגים במגוון נושאים ולכל הגילים, וכן מגוון פעילויות לקהילה המקומית ולנוער בעיר, לצד המרכז קיים סניף של נעמת "בית חנה חושי" אותו מנהלת אסתי כסיף.
האודיטוריום
מנהרת רכב החוצה את הבניין
פסל של הכדורגלן אבי רן בבניין
אוסאמה סחראווי

אוסאמה סחראווי (נולד ב-11 ביוני 2001) הוא כדורגלן נורווגי המשחק כקיצוני שמאלי במועדון הכדורגל ליל ובנבחרת מרוקו.
קריירת מועדונים

סחראווי גדל במחלקת הנוער של וולרנגה. הוא ערך את הופעת הבכורה שלו בקבוצה הבוגרת ביוני 2020 במשחק נגד סטאבק.
בינואר 2023 חתם סחראווי על חוזה ל-3 וחצי שנים בהירנביין ההולנדית. הוא ערך את הופעת הבכורה שלו במועדון במשחק נגד אוטרכט בפברואר 2023.
נבחרת לאומית

סחראווי, שנולד בנורווגיה להורים ממוצא מרוקאי, זומן בעבר למחנה אימונים של נבחרות הנערים של מרוקו. באוגוסט 2023, זומן לראשונה לסגל נבחרת נורווגיה למשחק ידידות נגד ירדן ולמשחק מוקדמות יורו 2024 נגד גאורגיה.
ב-30 באוגוסט 2024 החליט לייצג את נבחרת מרוקו. ב-15 באוקטובר ערך את הופעת הבכורה שלו בנבחרת בניצחון 0-4 נגד הרפובליקה המרכז-אפריקאית.
הערות שוליים

↑  Norges tropp mot Jordan og Georgia, fotball
ניסאן מקסימה

| --- | --- |

דור שמיני
 מאפיינים כלליים
 נקרא גם:  דאטסון מקסימה (1980–1984)
 יצרן:  ניסאן
 שנות ייצור:  1980 - הווה
 הרכבה:  יפן יפן דרום קוריאה דרום קוריאה ארצות הברית ארצות הברית הרפובליקה העממית של סין הרפובליקה העממית של סין
 מודל קודם:  דאטסון 810
 סיווג:  מכונית משפחתית קומפקטית
 מרכב:  סדאן בעלת ארבע דלתות
 פלטפורמה:  ניסאן FF-L (דור שישי) ניסאן D (דור שביעי ושמיני)
 מפרט טכני
 מנוע:  מנועי בנזין ודיזל
 הילוכים:  תיבת הילוכים אוטומטית ותיבת הילוכים ידנית
 קשר:  ניסאן בלובירד, אינפיניטי צ'אפרו
ניסאן מקסימה (באנגלית:Nissan Maxima) היא מכונית קומפקטית במרכב סדאן, בעלת חמישה מקומות ישיבה, שמיוצרת על ידי ניסאן משנת 1980. היא הוצגה בשנת 1980 לשנת הדגם 1981.
באוגוסט 2020 הודיעה ניסאן כי המקסימה תוחלף בשנת 2022 על ידי מכונית חשמלית.
ב-5 באוגוסט 2022 הודיעה רשמית כי באמצע 2023 ייצור המקסימה יסתיים רשמית.
דור ראשון (שם קוד G910)

הדור הראשון יוצר בין השנים 1980 ל-1984. הדור הראשון הוצג בשנת 1980 לשנת הדגם 1981. היא החליפה את הדאסטון 810 אשר נמכר ביפן בדורו הראשון בלבד ובדור השני ליפן, הציגה ניסאן את המקסימה בעוד שבצפון אמריקה נמכר הדור השני של הדאסטון 810. המקסימה שווקה בשני מרכבים, סדאן וסטיישן. משנת 1982 גם בצפון אמריקה נמכר המקסימה אך בשם דאסטון מקסימה. משנת 1984 לקראת סוף הייצור גם בצפון אמריקה נקראה המקסימה "ניסאן מקסימה" ולא "דאסטון מקסימה".
בתחום ההנעה שיווקה ניסאן את המקסימה עם שני מנועים, אחד מנוע בנזין בנפח 2.4 ליטר המספק 120 כ"ס ומנוע דיזל בנפח 2.8 ליטר, מנוע הדיזל שווק באירופה, אך עד שנת 1983 שווק גם בצפון אמריקה. כל המנועים שווקו לבחירה בין תיבת הילוכים אוטומטית בעלת ארבעה הילוכים לבין תיבת הילוכים ידנית בעלת חמישה הילוכים.
דור שני (שם קוד PU11)

הדור השני יוצר בין יולי 1984 לאוגוסט 1988. ב-17 באוקטובר 1984 חשפה ניסאן את המקסימה החדשה, בעוד שהייצור החל ביולי אותה שנה. הדור השני היה הדור האחרון שבו הוצע גם מרכב סטיישן. בסוף 1986 הציגה ניסאן רענון קטן למקסימה, זו כוללת שדרוג טכנולוגי.
בתחום ההנעה שיווקה ניסאן את המקסימה עם מנוע בנזין בלבד, לשווקים מחוץ ליפן היו מנועי בנזין V6 בנפחי 2.0 ליטר המספק 157 כ"ס ו-3.0 ליטר. ליפן שיווקה ניסאן את המקסימה עם מנוע בנזין I4 בנפח 2.0 ליטר עם מגדש טורבו. כל המנועים שווקו לבחירה בין תיבת הילוכים אוטומטית בעלת ארבעה הילוכים לבין תיבת הילוכים ידנית בעלת חמישה הילוכים.
דור שני (שם קוד PU11) > מידות

אורך הדור השני היה 4,610 מ"מ ו-4,694 מ"מ (סטיישן), רוחב הדור השני היה 1,689 מ"מ, גובה הדור השני היה 1,389 מ"מ ו-1,415 מ"מ (סטיישן), בסיס הגלגלים בדור השני עמד על 2,550 מ"מ.
דור שלישי (שם קוד J30)

הדור השלישי יוצר בין אוגוסט 1988 למרץ 1994. הדור החדש היה בעל מידות גדולות יותר שהפכו אותו למכונית המנכרת ביותר בצפון אמריקה אחרי מאזדה 929. באוגוסט 1991 הציגה ניסאן רענון קל למקסימה שכללה הוספת כרית אוויר למכונית. לאחר הצגת הרענון כבר לא שווקה המקסימה ביפן.
בתחום ההנעה הציגה ניסאן את המקסימה דור שלישי עם שני מנועי בנזין שניהם V6 בנפח 3.0 ליטר אך ההספק שונה, המנוע הראשון מספק 160 כ"ס והשני (שיועד בעיקר לאמריקה הצפונית) 190 כ"ס. עם שיווק הדגם באוסטרליה ניסאן אוסטרליה שיווקה את הדגם עם אותו מנוע אך עם הספק של 164 כ"ס. כל המנועים שווקו לבחירה בין תיבת הילוכים אוטומטית בעלת ארבעה הילוכים לבין תיבת הילוכים ידנית בעלת חמישה הילוכים.
דור שלישי (שם קוד J30) > מידות

אורך הדור השלישי היה 4,765 מ"מ, רוחב הדור השלישי היה 1,760 מ"מ, גובה הדור השלישי היה 1,346 מ"מ ו-1,400 מ"מ, בסיס הגלגלים בדור השלישי עמד על 2,649 מ"מ.
דור רביעי (שם קוד A32)

הדור הרביעי יוצר בין פברואר 1994 ל-31 במרץ 1999. במאי 1994 הציגה ניסאן את המקסימה החדשה לשנת הדגם 1995. הדור הרביעי נקרא גם ניסאן צ'אפרו (ביפן), ניסאן מקסימה QX (האיחוד האירופי), ניסאן QX (הממלכה המאוחדת). באוקטובר 1996 חשפה ניסאן את הרענון למקסימה, הרענון כלל חישוקים חדשים לגלגלים, מכסה פלסטיק במקום זכוכית לפנסיים הקדמיים והאחוריים והוספת כריות אוויר בצידי המכונית כסטנדרט.
בתחום ההנעה שיווקה ניסאן את הדור הרביעי עם מנועי בנזין בנפחי 3.0 ליטר המספק 190 כ"ס, 2.5 ליטר המספק 190 כ"ס ו-2.0 ליטר המספק 155 כ"ס. כל המנועים שווקו לבחירה בין תיבת הילוכים אוטומטית בעלת ארבעה הילוכים לבין תיבת הילוכים ידנית בעלת חמישה הילוכים.
דור רביעי (שם קוד A32) > מידות

אורך הדור הרביעי היה 4,768 מ"מ ו-4,811 מ"מ, רוחב הדור הרביעי היה 1,770 מ"מ, גובה הדור הרביעי היה 1,415 מ"מ, משקל הדור החמישי היה 1,300 ק"ג, בסיס הגלגלים בדור הרביעי עמד על 2,700 מ"מ.
דור חמישי (שם קוד A33B)

הדור החמישי יוצר בין אפריל 1999 לדצמבר 2002. הדור החדש היה בעל עיצוב מודרני יותר לאותה תקופה. הדור החמישי שווק עם מנוע בנזין בנפח 3.0 ליטר המספק 227 כ"ס. המנוע שווק עם תיבת הילוכים אוטומטית בעלת ארבעה הילוכים או תיבת הילוכים ידנית בעלת חמישה או שישה הילוכים.
בשנת 2001 הוצגה מתיחת פנים למקסימה, מתיחת הפנים כללה עיצוב מעודכן ושיפור האבזור והחלפת המנוע 3.0 ליטר המספק 227 כ"ס ב-מנוע 3.5 ליטר המספק 255 כ"ס.
דור חמישי (שם קוד A33B) > מידות

אורך הדור החמישי היה 4,839 מ"מ ו-4,839 מ"מ (לאחר מתיחת הפנים), רוחב הדור החמישי היה 1,786 מ"מ, גובה הדור החמישי היה 1,435 מ"מ ובין 1,430 מ"מ ל-1,450 מ"מ (לאחר מתיחת הפנים), משקל הדור החמישי היה 1,472 ק"ג, בסיס הגלגלים בדור החמישי עמד על 2,751 מ"מ.
דור שישי (שם קוד A34)

הדור השישי יוצר בין ינואר 2003 למאי 2008. הדור החמישי הוצג בתערוכת הרכב הבינלאומית של אמריקה הצפונית בינואר 2003 כמודל 2004. הדור החמישי נמכר רק בארצות הברית, קנדה ומקסיקו. בתחום ההנעה שיווקה ניסאן את המקסימה עם מנוע בנזין 3.5 ליטר המספק 265 כ"ס ב-5,800 סל"ד. היא שווקה בשתי רמות גימור SL ו-SE, ה-SE היא רמת הגימור הספורטיבית הכוללת מתלים נוקשים יותר, חישוקים גדולים יותר וספוילר אחורי. רמת הגימור SL היוקרתית כללה חישוקים קטנים יותר, עץ יוקרתי בתא הנוסעים ומערכות פנים משודרגות. רמת הגימור SL שווקה רק עם תיבת הילוכים אוטומטית בעוד רמת הגימור SE שווקה לבחירה בין תיבה אוטומטית לידנית.
בשנת 2006 הציגה ניסאן את מתיחת הפנים למקסימה, זו כללה שדרוג האבזור, ועיצוב יוקרתי יותר.
דור שישי (שם קוד A34) > מידות

אורך הדור השישי היה 4,915 מ"מ ו-4,938 מ"מ (לאחר מתיחת הפנים), רוחב הדור השישי היה 1,821 מ"מ, גובה הדור השישי היה 1,481 מ"מ, משקל הדור השישי היה 1,623 ק"ג, בסיס הגלגלים בדור השישי עמד על 2,824 מ"מ.
דור שביעי (שם קוד A35)

הדור השביעי יוצר בין 27 במאי 2008 ל-2014. הדור השביעי הוצג בתערוכת הרכב הבינלאומית של ניו יורק באפריל 2008. הדור השביעי בנוי על פלטפורמת ניסאן D החולקת פלטפורמה זו עם הדור הרביעי ניסאן אלטימה והדור השני ניסאן מוראנו. העיצוב החיצוני והפנימי דומים במקצת לאינפיניטי G ואינפיניטי M. בתחום ההנעה שיווקה ניסאן את המקסימה דור שביעי עם מנוע בנזין V6 הנפח 3.5 ליטר המספק 290 כ"ס ב-6,400 סל"ד ומומנט מרבי של 36 קג"מ ב-4,400 סל"ד. תיבת הילוכים רציפה. התאוצה אורכת 6.3 שניות ומהירות המרבית עומדת על 225 קמ"ש. צריכת הדלק המשולבת עומדת על 10.6 ק"מ לליטר. תוכנן גם מנוע דיזל.
בשנת 2012 ריעננה ניסאן את המקסימה בסורג קדמי חדש, גלגלים בקוטר 18 ו-19 אינץ'. תא הנוסעים קיבל גם עדכון. בשנת 2013 ושנת 2014 ניסאן עדכנה קלות את המקסימה בעיקר בתא נוסעים.
לאחר הפסקה מהדור הרביעי או השלישי שבה המקסימה לא נמכרה בישראל חזרה המקסימה לישראל ביוני 2014, היא שווקה עם המנוע ששווק בכל העולם V6 בנפח 3.5 ליטר המספק 290 כ"ס. צריכת הדלק המשולבת עומדת על 10.6 ק"מ לליטר.
דור שביעי (שם קוד A35) > מידות

אורך הדור השביעי היה 4,841 מ"מ, רוחב הדור השביעי היה 1,859 מ"מ, גובה הדור השביעי היה 1,468 מ"מ, משקל הדור השביעי היה 1,617 ק"ג, בסיס הגלגלים בדור השביעי עמד על 2,776 מ"מ.
דור שמיני (שם קוד A36)

בתערוכת הרכב הבינלאומית של אמריקה הצפונית בינואר 2014 חשפה ניסאן את מכונית הקונספט "ניסאן ספורט סדאן" אשר היוותה כמכונית הקונספט המקדימה לדור השמיני. העיצוב של הקונספט מרהיב ביותר, עם קימורים בבטן וגג משופע המעניק לדגם מראה של מכונית ספורט קופה. בתערוכת הרכב הבינלאומית של ניו יורק באפריל 2015 חשפה ניסאן את הדור השמיני אשר נשאר זהה בעיצובו החיצוני והפנימי לקונספט. ניסאן הדגישה כי מתלי הדור השמיני עברו שיפורים רבים על מנת להעניק לנוסעים חווית נסיעה ספורטיבית, כמו כן ניסאן משווקת את המקסימה עם אותו מנוע של הדור השביעי אך לאחר שיפורים המנוע מספק 10 כ"ס יותר מהדור הקודם, הספק המנוע עומד על 300 כ"ס ב-6,400 סל"ד ומומנט מרבי של 36 קג"מ ב-4,400 סל"ד. תיבת ההילוכים נותרה ללא שינוי.
בישראל משווקת המקסימה מיולי 2016 עם מנוע ה-V6 בנפח 3.5 ליטר המספק 300 כ"ס ב-6,400 סל"ד ומומנט מרבי של 36 קג"מ ב-4,400 סל"ד. התאוצה אורכת 5.9 שניות והמהירות המרבית עומדת על 217 קמ"ש. צריכת הדלק המשולבת עומדת על 10.6 ק"מ לליטר. לאחר מתיחת הפנים בשנת 2018 הגיעה המקסימה החדשה לישראל ביולי 2019 עם אותו מנוע אך עם רמת גימור אחת, SL היותר יוקרתית.
בנובמבר 2018 בתערוכת הרכב של לוס אנג'לס הציגה ניסאן את המקסימה 2019. מתיחת הפנים כללה עיצוב חדש לפגוש הקדמי ושיפורים בתא הנוסעים.
דור שמיני (שם קוד A36) > מידות

אורך הדור השמיני עומד על 4,897 מ"מ, רוחב הדור השמיני עומד על 1,859 מ"מ, גובה הדור השמיני עומד על 1,435 מ"מ, משקל הדור השמיני עומד על בין 1,574 ל-1,582 ק"ג, בסיס הגלגלים בדור השמיני עומד על 2,776 מ"מ.
הערות שוליים

↑  Nissan Maxima To Be Replaced By An EV In 2022: Report, Motor1.com (באנגלית)
↑  "Nissan Maxima Is Dead After 2023 Model Year". Motor1.com (באנגלית). נבדק ב-2022-08-05.
↑  All-New 2009 Nissan Maxima Unveiled in New York, Motor1.com (באנגלית)
↑  Nissan will sell diesel Maxima in U.S. by 2010, Autoblog (באנגלית)
↑  מאת cartube, ניסאן מקסימה בישראל – מחיר החל מ-239,900 שקל - cartube, באתר www.cartube.co.il
↑  מפרט טכני - ניסאן מקסימה 2014, באתר קארטיוב
↑  מאת cartube, ניסאן ספורט סדאן קונספט – רמז למקסימה הבאה - cartube, באתר www.cartube.co.il
↑  מאת רן אלקובי, 2016 ניסאן מקסימה החדשה - מרהיבה מכל זווית - cartube, באתר www.cartube.co.il
↑  cartube, ניסאן מקסימה החדשה 2016 בישראל – מחיר החל מ- 239,990 שקל - cartube, באתר www.cartube.co.il
↑  מפרט טכני - ניסאן מקסימה 2016, באתר קארטיוב
↑  רן אלקובי, ניסאן מקסימה החדשה 2019 בישראל - מחיר החל מ-244,990 שקל - cartube, באתר www.cartube.co.il
↑  cartube, מתיחת פנים: 2019 ניסאן מקסימה החדשה - cartube, באתר www.cartube.co.il
| --- | --- |
בקרת זהויות :  NLI: 987007544073905171  LCCN: sh87004929 
דור ראשון
דור שני
דור שלישי
דור רביעי
דור חמישי
דור שישי
דור שביעי
דור שביעי - 2010
דור שמיני - מבא קדמי
דור שמיני - מבט אחורי-צדדי
קליאנת' ברוקס

| --- | --- |
אין תמונה חופשית
 לידה:  16 באוקטובר 1906 מוריי, ארצות הברית 
 פטירה:  10 במאי 1994 (בגיל 87) ניו הייבן, ארצות הברית 
 ענף מדעי:  ביקורת ספרות 
 מקום מגורים:  ניו הייבן 
 מקום לימודים:  אוניברסיטת ואנדרבילט (1928)  אוניברסיטת טוליין (1928)  אקסטר קולג' (1931) 
 מוסדות:  אוניברסיטת ייל 
 פרסים והוקרה:  הרצאת ג'פרסון (1985)  מלגת גוגנהיים (1953)  מלגת רודס (1929) 
 
קליאֵנת' ברוקס (באנגלית: Cleanth Brooks;‏ 16 באוקטובר 1906 – 10 במאי 1994) היה מבקר ספרות אמריקאי רב השפעה. זוכה "הרצאת ג'פרסון" לשנת 1985.
קורות חיים

ברוקס למד באוניברסיטת ואנדרבילט בה פגש את רוברט פן וורן. לאחר מכן הוא למד באוניברסיטת טוליין וזכה במלגת רודז ללימודים באוניברסיטת אוקספורד. הוא היה תלמידו של ג'ון קרואו רנסום.
עבודתו והשפעותיו

ברוקס היה בין החשובים והבולטים בחברי אסכולת הביקורת החדשה באמצע המאה העשרים ובלט בקריאה הצמודה שלו. בין השאר ידוע ברקוס בכך שתיאר קריאה "רשלנית" ובלתי קשובה בביטוי נפוץ גם היום - "the Heresy of Paraphrase".
ספריו של ברוקס כוללים את "Well-Wrought Urn", שפורסם ב-1947 ו-"Modern Poetry and the Tradition", שפורסם ב-1939. בשתי עבודות אלו ברוקס שם דגש על מרכזיותם של דו המשמעות והפרדוקסליות להבנת שירה. כמו כן, ברוקס כתב מחקר על ויליאם פוקנר; הוא כתב, יחד עם רוברט פן וורן, ספר לימוד משפיע, בשם "Literary Criticism: A Short History". עבודותיו המאוחרות יותר כוללות את הספר "A Shaping Joy: Studies in the Writer's Craft"